Мы працягваем актыўную і вельмі важную працу на тэрыторыі Белавежскай пушчы, дзе каля вёскі Камянюкі будуецца археалагічны музей пад адкрытым небам. Там наш навуковы супрацоўнік Алег Ткачоў на месцы стварэння першага аб’екта будучага музея — рэканструяванага па навуковых аналогіях старажытнага гарадзішча — будзе праводзіць чарговыя даследаванні. А на восень ужо зараз з польскімі калегамі абмяркоўваецца арганізацыя сумеснай міжнароднай экспедыцыі па даследаванні старажытнасцей памежных тэрыторый…